**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS 2018 M. KOVO 29 D. SPRENDIMO NR. B1-58 ,,DĖL MOLĖTŲ RAJONO SAVIVALDYBĖS PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO” PAKEITIMO**

2022 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Lietuvos Respublikos socialinės apsaugos ir darbo ministerijos 2022 m. kovo 17 d. raštą Nr. (15.1E-24)SD-1040 „Dėl piniginės socialinės paramos teikimo užsieniečiams, pasitraukusiems iš Ukrainos dėl Rusijos Federacijos karinių veiksmų“,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės piniginės socialinės paramos nepasiturintiems gyventojams teikimo tvarkos aprašą, patvirtintą Molėtų rajono savivaldybės tarybos 2018 m. kovo 29 d. sprendimu Nr. B1-58 „Dėl Molėtų rajono savivaldybės piniginės socialinės paramos nepasiturintiems gyventojamsteikimo tvarkos aprašo patvirtinimo”:

1. Pakeisti 86 punktą ir jį išdėstyti taip:

„86. Asmenims, deklaruojantiems gyvenamąją vietą arba įtrauktiems į gyvenamosios vietos neturinčių asmenų apskaitą Molėtų rajono savivaldybėje, arba užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, kurie faktiškai gyvena Molėtų rajono savivaldybėje, pateikus motyvuotą prašymą ir socialinę bei materialinę padėtį įrodančius dokumentus bei patikrinus bendrai gyvenančių asmenų ar vieno gyvenančio asmens buities ir gyvenimo sąlygas ir surašius nustatytos formos buities ir gyvenimo sąlygų patikrinimo aktą (išskyrus Aprašo 89.3– 89.6, 89.9–89.10 nurodytais atvejais), kartą metuose gali būti skiriama parama:“.

1. Papildyti 89.10 papunkčiu:

„89.10. užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, kurie kreipimosi metu turi Migracijos departamento prie Lietuvos Respublikos vidaus reikalų ministerijos išduotą Registracijos Migracijos departamente kortelę.“.

1. Papildyti 90.3 papunkčiu:

„90.3. nustačius, kad vieno gyvenančio asmens ar šeimos gaunamos pajamos, tenkančios vienam šeimos nariui, viršija Aprašo 88 punkte nustatytus dydžius.“.

1. Papildyti 91.9 papunkčiu:

„91.9. užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje - 3 BSI dydžio vienam asmeniui.“.

Savivaldybės meras